b'\n_START_ARTICLE_\nJurgita Choromanskyt\xc4\x97\n_START_SECTION_\nBiografija\n_START_PARAGRAPH_\n2000 m. baig\xc4\x97 Klaip\xc4\x97dos \xe2\x80\x9eVersm\xc4\x97s\xe2\x80\x9c vidurin\xc4\x99 mokykl\xc4\x85, 2005 m. \xe2\x80\x93 Lietuvos krik\xc5\xa1\xc4\x8dioni\xc5\xa1kojo fondo auk\xc5\xa1t\xc4\x85j\xc4\x85 mokykl\xc4\x85 (dabar \xe2\x80\x93 LCC Tarptautinis Universitetas), \xc4\xafgijo verslo administravimo ir vadybos specialyb\xc4\x99 su gretutine sociologijos specialybe. Klaip\xc4\x97dos universitete baig\xc4\x97 komunikacijos magistrant\xc5\xabros studijas._NEWLINE_Nuo 2005 m. iki 2006 m. Klaip\xc4\x97dos miesto savivaldyb\xc4\x97s tarybos sekretoriato vyr. specialist\xc4\x97. Nuo 2006 m. iki 2007 m. Jaunimo reikal\xc5\xb3 koordinator\xc4\x97 (vyr. specialist\xc4\x97). Nuo 2007 m. Europos Parlamento nario Eugenijaus Gentvilo pad\xc4\x97j\xc4\x97ja, o nuo 2009 m. Leonido Donskio biuro vadov\xc4\x97 Briuselyje. 2007-2009 m. Klaip\xc4\x97dos miesto savivaldyb\xc4\x97s tarybos nar\xc4\x97, Ugdymo ir jaunimo reikal\xc5\xb3 komiteto nar\xc4\x97._NEWLINE_Nuo 2004 m. Klaip\xc4\x97dos liberalaus jaunimo nar\xc4\x97, 2005 m. Lietuvos liberal\xc5\xb3 ir centro s\xc4\x85jungos nar\xc4\x97, nuo 2006 m. Lietuvos Respublikos liberal\xc5\xb3 s\xc4\x85j\xc5\xabd\xc5\xbeio Klaip\xc4\x97dos miesto skyriaus pirmininko pavaduotoja, tarybos nar\xc4\x97. 2006 m. LRLS jaunimo reikal\xc5\xb3 komiteto pirmininko pavaduotoja, nuo 2005 m. Klaip\xc4\x97dos senamies\xc4\x8dio \xe2\x80\x9eRotaract\xe2\x80\x9c klubo nar\xc4\x97.'